243/2025. (VI.26.) Ök. számú határozat melléklete

FELHÍVÁS AJÁNLATKÉRÉSRE

Százhalombatta Város Önkormányzatának Képviselő-testülete 243/2025. (VI.26.) Ök. számú határozata, valamint a versenyeztetésről szóló 18/2012. (XI.06.) önkormányzati rendelete (a továbbiakban: Rendelet) alapján meghirdeti elidegenítés céljából 2025. június 27. napjától az alábbi ingatlant (a továbbiakban: Ingatlan).

|  |  |  |  |  |
| --- | --- | --- | --- | --- |
| Ingatlan természetbeni címe | Helyrajziszám | Tulajdoni hányad | Terület | Állapot |
| 2440 Százhalombatta, Augusztus 20. utca 6. (Hotel Training) | Százhalombattabelterület 2242/1 | 1/1 | 1291 m2 | közepes, használati elképzelések szerint felújítandó |

A pályázat kiírója: Korshak Ingatlanberuházó, Forgalmazó, Kereskedelmi és Szolgáltató Korlátolt Felelősségű Társaság (2440 Százhalombatta, Augusztus 20. utca 6.) képviseletében eljáró Szterényi Ügyvédi Iroda (1011 Budapest, Fő utca 14-18. VII. emelet)

Jelen pályázat **nyilvános ajánlatkérés útján kerül lefolytatásra és többfordulós.**

Az Ingatlan megtekinthető:

előzetesen egyeztetett időpontban

időpontegyeztetés: 06/1/457-8040 telefonszámon (munkanapokon 9:00-17:30 között) vagy sandor.szterenyi@cerhahempel.hu e-mail útján

1. Pályázhat: Minden természetes személy, valamint a nemzeti vagyonról szóló 2011. évi CXCVI. törvény (a továbbiakban: Nvt.) 3.§ (1) bekezdés 1. pontja szerinti átlátható szervezet.

A pályázók **nevüket feltüntetve** pályáznak.

1. **Pályázati biztosíték összege:** 2.000.000 Ft

- Megfizetés módja: átutalással a Korshak Kft. ERSTE Bank Hungary Zrt-nél vezetett 11600006-00000000-27380800 számú számlájára

* Határideje: Pályázat benyújtásáig

Ammennyiben pályázati biztosíték a pályázat benyújtási határidejéig nem kerül nyújtásra, az a pályázat érvénytelenségét eredményezi.

A pályázati biztosíték az adásvételi szerződés megkötését követő munkanapon, de legkésőbb a pályázó ajánlati kötöttségének lejáratát követő öt munkanapon belül a nem nyertes pályázó részére visszafizetésre kerül.

A nyertes pályázó esetében a pályázati biztosíték összege a vételárba foglalóként (mint szerződést biztosító mellékkötelezettség) beszámításra kerül, erre tekintettel az nem kerül visszafizetésre a nyertes pályázó részére.

Nem jár vissza a pályázati biztosíték akkor sem, ha

* a pályázó az ajánlati kötöttség tartama alatt az ajánlatát visszavonta
* az adásvételi szerződés megkötése a pályázónak felróható vagy az ő érdekkörében felmerült más okból hiúsult meg
1. **Pályázat benyújtásának módja, tartalma:**

A pályázó a pályázatot írásban, zárt borítékban, legalább három példányban, (1 eredeti és 2 másolati példány) papír alapon, minden oldalon aláírva, és 1 példány elektronikus adathordozón jelszó nélkül olvasható, de nem módosítható pdf fájl formátumban, személyesen vagy meghatalmazott útján nyújtja be. Az eredeti ajánlaton meg kell jelölni, hogy az az eredeti.

Az ajánlatokat a kért darabszám szerinti mennyiségben, egymástól határozottan elkülönülő iratkötegekben (dossziékban) kell benyújtani.

Az ajánlatot becsomagolt állapotban kell benyújtani. A kért darabszámú ajánlatot együttesen kell becsomagolni. A csomagolásnak biztosítani kell a következőket:

* + - * az ajánlat egyes példányai együtt maradjanak,
			* egyértelműen látható legyen, hogy a csomag lezárását követően abból semmit ki nem vettek, és/vagy abba semmit be nem tettek,
			* a csomagolás külső felületén megjelölhetőek legyenek a következő pontban felsorolt adatok.

Az ajánlatot tartalmazó csomagon fel kell tüntetni az alábbi adatokat és feliratokat:

AJÁNLAT - „Hotel Training elidegenítés”

 Továbbá:

„Nem bontható fel a pályázati határidő lejárta előtt!”

Az ajánlatok összeállításával és benyújtásával kapcsolatban felmerült összes költség a pályázót terheli.

A pályázatnak tartalmaznia kell:

* a pályázó nevét, címét,
* jogi személy esetében csatolni szükséges:
1. Azon cégjegyzésre jogosult személy(ek) aláírási címpéldánya, vagy a 2006. évi V. törvény 9. § (1) bekezdés szerinti aláírási-mintája, aki(k) az ajánlatot, illetve annak részét képező nyilatkozatokat aláírták
2. Opcionálisan: Cégbírósághoz benyújtott változásbejegyzési kérelem és az annak érkeztetéséről a cégbíróság által megküldött igazolás, amennyiben a cégkivonat szerint a cégügyében el nem bírált módosítás van folyamatban (egyszerű másolat);
3. Opcionálisan: A cégjegyzésre jogosult személytől származó, teljes bizonyító erejű magánokiratba foglalt meghatalmazás, amennyiben az ajánlatot, illetve a szükséges nyilatkozatokat a cégjegyzésre jogosult képviselőjének felhatalmazása alapján más személy írja alá (eredeti vagy közjegyző által hitelesített másolat).
* magánszemély esetében csatolni szükséges: személyi igazolvány, lakcímet igazoló hatósági igazolvány, adóigazolvány másolatát,
* a pályázó nyilatkozatát a pályázati felhívásban foglalt feltételek elfogadásáról,
* a pályázó nyilatkozatát az ajánlati kötöttségre vonatkozóan,
* a pályázó által ajánlott vételár megjelölését, valamint a pályázó kötelezettségvállalását a vételár megfizetésére,
* a pályázó nyilatkozatát, amely szerint Százhalombatta Város Önkormányzatával (a továbbiakban: Önkormányzat) szemben bérleti díj, illetve bármely önkormányzati tulajdonú bérlemény után közüzemi díj vagy egyéb díjjal kapcsolatos hátraléka nincs,
* a pályázó nyilatkozatát arról, hogy a pályázati biztosítékként meghatározott összeget jelen felhívásban megjelölt módon és időben megfizette, és csatolja a biztosíték megfizetését igazoló banki igazolást,
* a pályázó nyilatkozatát arról, hogy a pályázat eredményének közzétételéig titokban tartja pályázatának tartalmát,
* abban az esetben, ha a pályázó nem szerepel az adózás rendjéről szóló 2017. évi CL. törvény (a továbbiakban Art.) szerinti köztartozásmentes adózói adatbázisban, csatolni szükséges 30 napnál nem régebbi
* az illetékes adó- és vámhivatal igazolását;

vagy

* adóigazgatási eljárás részletszabályairól szóló kormányrendelet szerinti adóigazolást
* csatolni szükséges: az Százhalombatta Város Önkormányzatával szembeni adóhátralékról szóló, 30 napnál nem régebbi nemleges igazolást
* pályázó csatolja az általa elkészített adásvételi szerződés tervezetét Word formátumban.

Amennyiben a pályázó által benyújtott pályázat nem tartalmazza a pályázati felhívásban meghatározott nyilatkozatokat, illetve mellékleteket, kiíró a hiánypótlás lehetőségét biztosítja.

Kiíró az alternatív ajánlat lehetőségét biztosítja.

1. **Pályázat benyújtásának határideje, helye:** 2025. szeptember 30., 12:00 óra

Szterényi Ügyvédi Iroda (1011 Budapest, Fő utca 14-18. VII. emelet)

Hétfőtől péntekig 09:00 - 17.30 óráig, a pályázat benyújtásának határideje napján 09:00 - 12.00 óráig.

A pályázatot tartalmazó zárt borítékra rávezetésre kerül az átvétel pontos dátuma. Az átvétel igazolására a pályázók átvételi elismervényt kapnak. A pályázatok beérkezésük sorrendjében sorszámozásra kerülnek.

A kiíró a pályázati felhívást a pályázatok benyújtására jelen pontban megjelölt időpontig visszavonhatja.

A pályázó a pályázat benyújtására nyitva álló határidő lejártáig a pályázatát bármikor visszavonhatja.

A pályázó nem igényelhet térítést a kiírótól, illetve az Önkormányzattól a pályázata elkészítéséért és a pályázattal kapcsolatosan semmilyen jogcímen nem terjeszthet elő követelést.

A pályázat akkor kerül határidőben benyújtásra, ha az a jelen pontban meghatározott időpontig a jelen pontban meghatározott címre megérkezik.

Az ajánlat, illetve az azzal kapcsolatos küldeményeknek az épület más helyiségében történő leadásából, elirányításából, elvesztéséből és az esetlegesen ennek következtében fellépő késedelemből eredő kockázat teljes mértékben a pályázót terheli.

1. **Ajánlati kötöttség**

**A pályázó a pályázatban rögzített végleges ajánlatához 60 napig kötve van**.

A pályázó az ajánlatát módosíthatja a jelen felhívás 7. pontjában meghatározottak szerint.

1. **Pályázatok bontásának ideje, helye:** 2025. szeptember 30., 12:00 óra

Szterényi Ügyvédi Iroda (1011 Budapest, Fő utca 14-18. VII. emelet)

Az ajánlatok bontása nyilvános. A beérkezett pályázatok felbontásán a kiíró képviselője, a pályázók és meghatalmazottjaik vehetnek részt.

Kiíró a bontás során nyilvánosságra hozza a pályázók nevét, címét (székhelyét, lakóhelyét), valamint azokat a főbb, számszerűsíthető adatokat, amelyek értékelésre kerülnek.

Kiíró az ajánlatok felbontásáról és ismertetéséről jegyzőkönyvet készít.

1. A tárgyalás lefolytatásának menete és a kiíró által előírt alapvető szabályok

A tárgyalás lefolytatásának menete:

A kiíró – az ajánlatok érvényességi vizsgálatát követően – az érvényes ajánlatot benyújtó pályázó képviselőjével folytat tárgyalást.

A tárgyaláson a felek az árat, fedezet rendelkezésre állását, a kiíró általi igényeket, elvárásokat és a pályázó által becsatolt szerződés részleteit egyeztetik. Pályázó a tárgyalás során az ajánlatában foglalt megajánlásokkal azonos, vagy az ajánlatában foglalt megajánlásoknál az ajánlatkérő számára csak kedvezőbb megajánlásokat tehet. A tárgyaláson elhangzó nyilatkozatok jegyzőkönyvben kerülnek rögzítésre, amelyet, a tárgyalás lezárását követően a felek részéről kijelölt egy-egy képviselő ír alá. A jegyzőkönyv egy példányát a kiíró a képviselő részére átadja, vagy két munkanapon belül megküldi.

# A tárgyalás megtartásának helye és tervezett ideje

Helye: későbbiekben egyeztetett helyen kerül megtartásra

Tervezett időpontja: előre egyeztetett időpontban

időpontegyeztetés: munkanapokon 9:00-17:30 között a 06/1/457-8040 telefonszámon vagy sandor.szterenyi@cerhahempel.hu e-mail útján

**A tárgyalás lefolytatásának módszere:**

A kiíró egy tárgyalási fordulót tervez. (Szükség esetén a felek további tárgyalási fordulót tarthatnak.)

Ajánlatkérő a pályázókkal külön-külön tárgyal.

A tárgyalásról jegyzőkönyvet vezet, ahol rögzíti:

* Pályázó megjelent képviselőit, tárgyalási jogosultságát;
* A tárgyalás helyét, időpontját, tárgyát, résztvevőit;
* A felhívás, illetve benyújtott ajánlat azon pontjait, amelyeket a tárgyaláson a felek valamelyike módosítani javasol, ennek indokával együtt, valamint a másik fél erre adott válaszát;
* A pályázót érintő kérdéseket-válaszokat;
* A tárgyalás berekesztésének tényét, időpontját, a véglegesített ajánlathoz fűződő kötöttségre való figyelmeztetést;
* Az eljárás további menetéről szóló tájékoztatást;
* A tárgyaló felek aláírásait;
* A jegyzőkönyvvezető és hitelesítő aláírásait.

**Tárgyalás célja, eredménye:**

A kiíró célja a pályázat tárgyának pontosítása, az együttműködés rendjének egyeztetése, továbbá ez alapján a legkedvezőbb (vö. legmagasabb vételi ajánlatot tartalmazó) érvényes ajánlatot tevővel, és a legkedvezőbb feltételekkel szerződés kötése.

A pályázó a tárgyalás alatt, vagy ezt követően a kiíró által megadott időpontig erősítheti meg, vagy módosíthatja ajánlatát. Amennyiben a pályázó az ajánlatát módosítja, úgy a módosított ajánlat az eredeti ajánlathoz képest az ajánlatkérő számára csak kedvezőbb lehet.

1. **Pályázat értékelésének szempontja, bírálat**

 A pályázat nyertese a legmagasabb vételi ajánlatot (egyösszegű ajánlati ár, nettó HUF) megjelölő pályázó.

A vételi ár fizetési határideje a szerződés hatálybalépésének napja.

1. **Eredményhirdetés**

A pályázat eredménye az elbírálást követően haladéktalanul, legfeljebb 7 munkanapon belül írásban, elektronikus úton közlésre kerül a pályázókkal

1. **Pályázatból kizáró ok:**

Nem értékelhető és a pályázati eljárásból ki kell zárni azt a pályázót:

* akinek a pályázati ajánlat elbírálásakor az Önkormányzattal szemben adó-, bérleti díj, köztartozása, illetve bármely önkormányzati tulajdonú bérlemény után közüzemi díj hátralékkal rendelkezik;
* akinek 60 napot meghaladó nem vitatott vagy bíróság által jogerősen megállapított adó vagy adók módjára behajtható köztartozása van, beleértve a helyi adókat és a gépjárműadót is, kivéve, ha az adóhatóság számára fizetési halasztást vagy részletfizetést engedélyezett, továbbá akinek a kiíróval vagy az Önkormányzattal szemben 60 napot meghaladó bármilyen tartozása van;
* aki a pályázat benyújtását megelőző három naptári éven belül az államháztartás alrendszereitől juttatott valamely támogatással összefüggésben a támogatási szerződésben vállalt kötelezettségét nem, vagy csak részben teljesítette.
1. **Szerződéskötés:**

A pályázat nyertesével a pályázat eredményhirdetésétől számított 15 napon belül a Korshak Kft. ügyvezetője köti meg az adásvételi szerződést.

Amennyiben a pályázat nyertese saját érdekkörében felmerült ok következtében az eredményhirdetést követő 15 napon belül az adásvételi szerződést nem írja alá, elveszíti a szerződéskötésre vonatkozó jogát és a pályázati biztosíték összegét. Ebben az esetben a következő legkedvezőbb érvényes ajánlatot tevő pályázóval kerülhet sor a szerződéskötésre.

Az Nvt. 14. § (2) bekezdése alapján az állam elővásárlási jogának gyakorlása érdekében a kiíró az aláírt, de még hatályba nem lépett adásvételi szerződést megküldi az elővásárlási jog gyakorlására kijelölt szervnek. A pályázat nyertesével megkötött adásvételi szerződés az elővásárlási jog gyakorlására jogosult szerv nemleges nyilatkozatának kézhezvételét követő napon válik hatályossá.

A kiíró fenntartja magának a jogot, hogy az adásvételi szerződés megkötése és az ingatlan-nyilvántartási eljárás során eljáró ellenjegyző, szükség esetén letétkezelő ügyvédet / ügyvédi irodát a kiíró választja ki.

A szerződéskötéssel, valamint a tulajdonváltozással kapcsolatos ingatlan-nyilvántartási költségek a nyertes pályázót, mint vevőt terhelik.

1. Egyéb - Hőközpont

Az Ingatlan területén található a hőközpont, amely nemcsak jelen pályázati felhívással érintett Ingatlan, hanem az Ingatlannal szerkezetileg egybe épített, jelenleg munkásszállóként üzemelő épületrész, valamint az Ingatlan hátsó részénél lévő, az Ifjúság útján található három üzlethelyiség hőellátását (melegvíz és fűtés) is biztosítja. Erre tekintettel a nyertes pályázónak (vevőnek) az Ingatlanon keresztül biztosítania kell a hőközpont megközelítését a hőellátást nyújtó szolgáltató munkavállalói, megbízottjai részére, valamint azon épületrészek, valamint üzlethelyiségek jogosultjai (tulajdonosai, bérlői, egyéb jogszerű használói) részére, amelyeknek a hőellátása az Ingatlanban lévő hőközpont útján valósul meg.

A hőközpont megközelítése az Ingatlan hátsó bejárata felől történik úgy, hogy az itt lévő szervízfolyosó végén található a hőközpont.

1. A pályázati eljárással kapcsolatban bővebb információ kérhető:

Szterényi Ügyvédi Iroda (1011 Budapest, Fő utca 14-18. VII. emelet)

E-mail: sandor.szterenyi@cerhahempel.hu

Tel:06/1/457-8040 (munkanapokon 09:00-17:30 között)

A pályázati eljárás egyéb feltételei, valamint a szerződéskötés tekintetében a Százhalombatta Város Önkormányzat Képviselő-testületének a versenyeztetésről szóló 18/2012. (XI. 06.) önkormányzati rendelet szabályai szerint, a Magyarország helyi önkormányzatairól szóló 2011. évi CLXXXIX. törvény, a nemzeti vagyonról szóló 2011. évi CXCVI. törvény, valamint az egyéb irányadó jogszabályok alapján kell eljárni.

**A kiíró fenntartja magának azt a jogot, hogy a pályázati feltételeket, illetve szabályokat megváltoztassa.**

**A kiíró fenntartja magának azt a jogot, hogy a pályázatot indokolás nélkül eredménytelennek minősítse.**

**A pályázati kiírás a Korshak Ingatlanberuházó, Forgalmazó Kereskedelmi és Szolgáltató Kft. honlapján (**[**www.korshak.hu**](http://www.korshak.hu)**), Százhalombatta Város Önkormányzata hirdetőtábláján, az Önkormányzat honlapján (**[**www.battanet.hu**](http://www.battanet.hu)**.), és a Halom Televízió képújságjában kerül kihirdetésre.**

Korshak Kft.

1. számú melléket

**PÁLYÁZATI ADATLAP**

Százhalombatta belterület 2242/1 helyrajzi számú ingatlan (ún. Hotel Training) 1/1 arányú tulajdoni hányadának megvásárlása tekintetében

1. **A pályázó adatai (természetes személy):**

Név: Születési név:

Születési hely: Születési idő:

Anyja neve: Telefonszám:

Személyi szám: Adóazonosító szám:

Lakóhely /lakcímkártya alapján/:

Tartózkodási hely /lakcímkártya alapján/:

Email cím:

1. **A pályázó adatai (jogi személy):**

Név:

Székhely:

Cégjegyzékszám:

Adószám:

Képviseli:

Cégkapu elérhetőség:

Kapcsolattartó személy:……………………………………………………………….........

Kapcsolattartó személy e-mail címe:

1. **Ajánlati ár**

**A Százhalombatta belterület 2242/1 helyrajzi számú ingatlan (ún. Hotel Training) 1/1 arányú tulajdoni hányadának ellenértékeként**

**(…) Ft, azaz (…) forint**

**összegű vételárat ajánlok.**

pályázó aláírása / cégszerű aláírása

1. számú melléket

**NYILATKOZATOK**

1. Nyilatkozom, hogy a megpályázott, megvásárolni kívánt ingatlan vételárával a szerződésben meghatározott fizetési véghatáridőig rendelkezni fogok és megfizetem a Korshak Kft. részére.
2. Nyilatkozom, hogy a pályázati felhívásban pályázati biztosítékként meghatározott összeget a felhívásban megjelölt módon és időben megfizettem, ennek alátámasztásául csatolom a megfizetés igazolását.
3. Nyilatkozom, hogy a pályázati felhívásban megjelölt kizáró okok nem állnak fenn velem szemben.
4. Nyilatkozom, hogy a pályázat tárgyát képező ingatlant megtekintettem, ajánlatomat a megtekintett állapotú ingatlanra tettem.
5. Kijelentem, hogy az Önkormányzattal szemben adó- vagy bérleti díj, illetve bármely önkormányzati tulajdonú bérlemény után közüzemi díj hátralékom, illetve egyéb tartozásom nincs.
6. Nyilatkozom, hogy a pályázatom tartalmát az eredmény közzétételéig titokban tartom.
7. Nyilatkozom, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősülök. [[1]](#footnote-1)
8. Tudomásul veszem, hogy az Ingatlanban található hőközpont a jelenleg munkásszállóként üzemelő épületrész, valamint az Ifjúság útján található három üzlethelyiség hőellátását is biztosítja, erre tekintettel vállalom, hogy amennyiben a pályázatot megnyerem, úgy a hőközpont megközelítését biztosítom a szolgáltató munkavállalói, megbízottjai részére, valamint a munkásszállóként üzemelő épületrész, illetve az üzlethelyiségek jogosultjai (tulajdonosai, bérlői, jogszerű használói) részére.
9. Hozzájárulok ahhoz, hogy az általam szolgáltatott adatokat a Százhalombattai Polgármesteri Hivatal, valamint Százhalombatta Város Önkormányzata Képviselő-testülete, illetve az általa kijelölt bizottság - az információs önrendelkezési jogról és az információszabadságról szóló 2011. évi CXII. törvény 4. § (1)-(4) bekezdései szerint - a pályázat elbírálásához szükséges mértékben nyilvántartsa és kezelje, valamint statisztikai adatszolgáltatás céljából felhasználja.
10. Kijelentem, hogy a pályázati felhívásban foglalt feltételeket és az ajánlati kötöttségre vonatkozó kötelezettségvállalást elfogadom.

Alulírott büntetőjogi felelősségem tudatában kijelentem, hogy a közölt adatok a valóságnak megfelelnek.

A 18/2012. (XI. 6.) Ör. sz. rendeletben foglalt értékesítési feltételeket megismertem, és azt elfogadom.

 Kelt:…………………………, …………………..

 …………………………………………

 pályázó aláírása / cégszerű aláírás

Benyújtandó iratok jegyzéke

Százhalombatta belterület 2242/1 helyrajzi számú ingatlan (ún. Hotel Training) 1/1 arányú tulajdoni hányadának megvásárlása tekintetében

|  |  |
| --- | --- |
| Pályázati adatlap (1. számú melléklet) | *Pályázó köteles az ajánlat részeként (.pdf kiterjesztés) csatolni* |
| Nyilatkozatok (2. számú melléklet) | *Pályázó köteles az ajánlat részeként (.pdf kiterjesztés) csatolni* |
| Biztosíték megfizetésének igazolása | *Pályázó köteles az ajánlat részeként (.pdf kiterjesztés) csatolni* |
| **Kizáró okokkal kapcsolatban előírt nyilatkozatok, igazolások** |
| Abban az esetben, ha a pályázó nem szerepel az adózás rendjéről szóló 2017. évi CL. törvény (a továbbiakban Art.) szerinti köztartozásmentes adózói adatbázisban, csatolni szükséges 30 napnál nem régebbi* az illetékes adó- és vámhivatal igazolását;

vagy* adóigazgatási eljárás részletszabályairól szóló kormányrendelet szerinti adóigazolás
 | *Pályázó köteles az ajánlat részeként (.pdf kiterjesztés) csatolni* |
| Százhalombatta Város Önkormányzatával szembeni adóhátralékról szóló, 30 napnál nem régebbi nemleges igazolás | *Pályázó köteles az ajánlat részeként (.pdf kiterjesztés csatolni* |
| Opcionálisan: Cégbírósághoz benyújtott változásbejegyzési kérelem és az annak érkeztetéséről a cégbíróság által megküldött igazolás, amennyiben a cégkivonat szerint a cégügyében el nem bírált módosítás van folyamatban | *Pályázó köteles az ajánlat részeként (.pdf kiterjesztés) csatolni* |
| **Előírt egyéb nyilatkozatok, igazolások** |
| Azon gazdasági szereplők cégjegyzésre jogosult személyeinek aláírási címpéldánya, vagy a 2006. évi V. törvény 9. § szerinti aláírási-mintája, aki(k) az ajánlatot, illetve annak valamely részét képező nyilatkozatokat aláírták. | *Pályázó köteles az ajánlat részeként (.pdf kiterjesztés) csatolni.* |
| Opcionálisan: Meghatalmazott aláírását is tartalmazó legalább teljes bizonyító erejű magánokiratba foglalt meghatalmazás, amennyiben az ajánlatot, illetve a szükséges nyilatkozatokat a gazdasági szereplő vonatkozásában cégjegyzésre jogosult képviselőjének felhatalmazása alapján más személy írja alá. | *Pályázó köteles az ajánlat részeként (.pdf kiterjesztés) csatolni* |
| Szerződéstervezet | *Pályázó köteles az ajánlat részeként (szerkeszthető word kiterjesztés) csatolni* |

Az ajánlat (1 eredeti, 2 másolati papír alapú példány) mellett külön csatolva:

1 példány elektronikus adathordozó

1. Természetes személy pályázó esetén törlendő. [↑](#footnote-ref-1)